













UREDBA O SPREMEMBAH IN DOPOLNITVI UREDBE O IZVAJANJU INTERVENCIJE TESTIRANJE NARAVOVARSTVENIH UKREPOV NA ZAVAROVANIH OBMOČJIH IZ STRATEŠKEGA NAČRTA SKUPNE KMETIJSKE POLITIKE 2023–2027

PREDLOG


EVA: 2026-2330-0033


I.	UVOD
1.	Razlogi in podlage za izdajo

Pravna podlaga:
44. člen v zvezi s 6. točko prvega odstavka 221. člena Zakona o kmetijstvu (Uradni list RS, št. 100/25)

Rok za izdajo:
/

Glavni razlogi za izdajo:
Spremembe in dopolnitev uredbe se nanašajo predvsem na določitev površin, na katerih je možno izvajanje upravičenih aktivnosti. Po novem se bo lahko testiranje ukrepov izvajalo tudi na površinah, ki so vpisane v ukrepe kmetijsko-okoljskih podnebnih plačil in sheme SOPO neposrednih plačil.

2.	Ocena finančnih posledic predloga akta za državni proračun in druga javna finančna sredstva

–	Predpis ima učinek na blagajne javnega financiranja (državni proračun, občinski proračuni ter pokojninska in zdravstvena blagajna) oziroma drugih subjektov javnega sektorja.

Za celotno obdobje izvajanja intervencije testiranje naravovarstvenih ukrepov na zavarovanih območjih je v strateškem načrtu skupne kmetijske politike za obdobje 2023–2027 predvidenih skupaj 1.600.000 eurov javnih sredstev (priloga 2 Uredbe o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027 za Republiko Slovenijo (Uradni list RS, št. 77/23, 19/24, 52/24, 9/25, 55/25, 100/25 – ZKme-2 in 91/26). Na prvem javnem razpisu za intervencijo testiranje naravovarstvenih ukrepov na zavarovanih območjih je bilo dodeljenih 769.440,91 evra sredstev. Za drugi razpis je na voljo 830.559,09 evra. Delež sofinanciranja iz EKSRP je 33,90 odstotka, delež sofinanciranja iz državnega proračuna pa 66,10 odstotka.



3.	Prikaz ureditve v drugih pravnih sistemih in prilagojenosti predlagane ureditve pravu Evropske unije

3.1	Prikaz ureditve v drugih pravnih sistemih

Drugi pravni sistemi niso bili predmet proučevanja.

3.2	Prikaz ureditve v pravnem redu Evropske unije

Predlog je predmet usklajevanja s pravnim redom EU.

	IZJAVA O SKLADNOSTI S PRAVNIM REDOM EU


NASLOV PREDPISA RS

Uredba o spremembah in dopolnitvi Uredbe o izvajanju intervencije testiranje naravovarstvenih ukrepov na zavarovanih območjih iz strateškega načrta skupne kmetijske politike 2023–2027

EVA
2026-2330-0033

AKTI EU, KATERIH PRENOS ALI IZVAJANJE SE ZAGOTAVLJA S PREDPISOM RS

	Št.
	CELEX
	Naslov
	Zadnjič spremenjen z (CELEX)

	1
	32021R2115
	Uredba (EU) 2021/2115 Evropskega parlamenta in Sveta z dne 2. decembra 2021 o določitvi pravil o podpori za strateške načrte, ki jih pripravijo države članice v okviru skupne kmetijske politike (strateški načrti SKP) in se financirajo iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP), ter o razveljavitvi uredb (EU) št. 1305/2013 in (EU) št. 1307/2013
	32026R0471


	Predpis RS
	Opomba ali CELEX akta EU predpisa
	Akt EU

	Člen
	Odstavek
	Točka
	Alinea
	
	Člen
	Odstavek
	Točka
	Alinea

	1
	
	
	
	32021R2115
	77
	
	
	

	2
	
	
	
	Ni predmet usklajevanja s pravom EU
	
	
	
	

	3
	
	
	
	Ni predmet usklajevanja s pravom EU
	
	
	
	

	4
	
	
	
	Ni predmet usklajevanja s pravom EU
	
	
	
	

	5
	
	
	
	Ni predmet usklajevanja s pravom EU
	
	
	
	

	6
	
	
	
	Ni predmet usklajevanja s pravom EU
	
	
	
	

	7
	
	
	
	Ni predmet usklajevanja s pravom EU
	
	
	
	

	8
	
	
	
	Ni predmet usklajevanja s pravom EU
	
	
	
	




3.3	Prikaz ureditve v posameznih državah članicah Evropske unije

/

4.	Presoja posledic
4.1	Presoja administrativnih posledic

Predlog nima administrativnih posledic.

4.2	Presoja posledic za okolje, vključno s prostorskimi in varstvenimi vidiki

a)	Predpis ima učinek na biotsko raznovrstnost in naravne vrednote.

–	Predpis ima pozitiven učinek na zavarovane prostoživeče rastlinske in živalske vrste ter njihove habitate.

Namen intervencije so testiranje, izvajanje novih sonaravnih kmetijskih praks in promocija večjega vpisa v ciljne naravovarstvene operacije v okviru kmetijsko-okoljsko-podnebnih plačil ter sheme za podnebje in okolje ter njihovo spodbujanje. Pri merilih za pridobitev podpore pri prijavi na razpis se pri referencah vodilnega partnerja upoštevajo izkušnje z vodenjem projektov, ki se nanašajo na področje ohranjanja narave. Pri merilih za kakovost projekta se upoštevata število ogroženih vrst oziroma habitatnih tipov, ki jih projekt obravnava, in prispevek k doseganju ciljev iz Programa upravljanja območij Natura 2000 za obdobje 2023–2028 ali prispevek k doseganju ciljev, opredeljenih v načrtih upravljanja zavarovanih območij.

–	Predpis ima pozitiven učinek na zavarovane habitatne tipe, ekološko pomembna območja, posebna varstvena območja (območja Natura 2000), zavarovana območja in naravne vrednote.

Predpis vpliva na varstvene cilje zavarovanih območij.

–	Predpis ima pozitiven učinek na investicije v ohranjanje narave.

Predpis ohranja območja ohranjene narave s spodbujanjem sodelovanja med zavarovanimi območji in kmeti.


4.3	Presoja posledic za gospodarstvo

Predlog nima posledic za gospodarstvo.

4.4	Presoja posledic za socialno področje

Predlog nima posledic za socialno področje.

4.5	Presoja posledic za dokumente razvojnega načrtovanja

Predlog nima posledic za dokumente razvojnega načrtovanja.

4.6	Presoja posledic za druga področja

Predlog nima posledic za druga področja.

4.7	Izvajanje sprejetega predpisa

/

5.	Prikaz sodelovanja javnosti

Gradivo je bilo predmet sodelovanja z javnostjo.

Datum objave na portalu eDemokracija:
9. 7. 2026

Na gradivo niso bila podana mnenja, predlogi in pripombe.



II.	BESEDILO ČLENOV
Na podlagi 44. člena v zvezi s 6. točko prvega odstavka 221. člena Zakona o kmetijstvu (Uradni list RS, št. 100/25) Vlada Republike Slovenije izdaja

Uredbo o spremembah in dopolnitvi Uredbe o izvajanju intervencije testiranje naravovarstvenih ukrepov na zavarovanih območjih iz strateškega načrta skupne kmetijske politike 2023–2027
1. člen

	V Uredbi o izvajanju intervencije testiranje naravovarstvenih ukrepov na zavarovanih območjih iz strateškega načrta skupne kmetijske politike 2023–2027 (Uradni list RS, št. 98/24 in 100/25 – ZKme-2) se v 4. členu prvi odstavek spremeni tako, da se glasi:
»(1) Projekt se izvaja na kmetijskih površinah, ki s 50 % ali več grafične površine GERK ležijo znotraj zavarovanega območja.«.

	V tretjem odstavku se besedilo »najmanj 24 in največ 48« nadomesti z besedilom »največ 30«.

2. člen

	V 5. členu se v prvem odstavku 2. točka spremeni tako, da se glasi: 
»2. nosilci kmetijskega gospodarstva (v nadaljnjem besedilu: KMG), ki:


	– imajo kmetijske površine znotraj območja iz prejšnjega člena in ki oddajo zbirno vlogo v skladu s predpisi, ki urejajo izvedbo intervencij kmetijske politike, pri čemer se za kmetijske površine iz prvega odstavka prejšnjega člena upoštevajo površine iz zbirne vloge, vložene v letu objave javnega razpisa oziroma 
	–  vzrejajo samo čebele in nimajo kmetijskih površin ter so vpisani v register čebelnjakov kot odgovorne osebe za vzrejo čebel.«.
3. člen

	V 8. členu se v prvem odstavku 5. točka spremeni tako, da se glasi: 
 »5. testiranje novih ukrepov oziroma kmetijsko-okoljskih praks na kmetijskih površinah pod pogojem, da aktivnosti na isti površini ne pomenijo izvajanja ali izpolnjevanja zahtev, obveznosti ali praks, ki so za upravičenca že obvezne v okviru shem SOPO iz uredbe, ki ureja neposredna plačila, intervencije KOPOP_BK iz uredbe, ki ureja plačila za okoljske in podnebne obveznosti, oziroma drugih intervencij v skladu s 70. členom Uredbe 2021/2115/EU ali zahtev pogojenosti, ki se izvajajo v okviru uredbe, ki ureja pravila pogojenosti. Posamezna aktivnost iz prejšnjega stavka ni upravičena na površini, na kateri pomeni obvezno ravnanje v okviru posamezne sheme, operacije ali intervencije iz strateškega načrta skupne kmetijske politike 2023-2027, lahko pa je upravičena na drugi površini, za katero taka zahteva ni določena.«.

4. člen

	V 13. členu se peti odstavek spremeni tako, da se glasi: 
»(5) Posamezni vlogi na javni razpis se dodeli podpora, ki znaša do vključno 276.000 eurov, in se lahko dodeli izbranemu partnerstvu na zavarovanem območju samo enkrat v programskem obdobju 2023–2027.«.

5. člen

	V 15. členu se v prvem odstavku v 3. točki številka »2024« nadomesti z besedilom »objave javnega razpisa«.

	Na koncu 6. točke se pika nadomesti s podpičjem ter doda nova, 7. točka, ki se glasi: 
»7. glede na aktivnosti, predvidene v projektu, priložiti potrebna mnenja, soglasja ali druga dovoljenja s področja varstva narave.«.

6. člen

	V 19. členu se prvi odstavek spremeni tako, da se glasi: 
»(1) Podpora se izplača na podlagi največ štirih zahtevkov za izplačilo sredstev.«.

PREHODNA IN KONČNA DOLOČBA
7. člen
(končanje postopkov)

	Postopki, začeti na podlagi Uredbe o izvajanju intervencije testiranje naravovarstvenih ukrepov na zavarovanih območjih iz strateškega načrta skupne kmetijske politike 2023–2027 (Uradni list RS, št. 98/24 in 100/25 – ZKme-2), se končajo v skladu z Uredbo o izvajanju intervencije testiranje naravovarstvenih ukrepov na zavarovanih območjih iz strateškega načrta skupne kmetijske politike 2023–2027 (Uradni list RS, št. 98/24 in 100/25 – ZKme-2).

8. člen
(začetek veljavnosti)

	Ta uredba začne veljati naslednji dan po objavi v Uradnem listu Republike Slovenije.


Št. 007-139/2026/23


Ljubljana, 

EVA 2026-2330-0033

Vlada Republike Slovenije
Janez Janša
predsednik


III.	OBRAZLOŽITEV

K 1. členu:
Določi se prag za vključitev GERK, ki ležijo delno znotraj in delno zunaj zavarovanega območja, tako da se v projekt vključijo GERK, katerih grafična površina najmanj v 50 % leži znotraj zavarovanega območja.
Določi se tudi najdaljši možni čas trajanja projekta.

K 2. členu:
Natančneje se opredeli, da imajo nosilci kmetijskega gospodarstva, ki so partnerji v projektu, kmetijske površine znotraj zavarovanega območja.

K 3. členu:
V skladu z določbo, ki določa upravičene aktivnosti, je sedaj mogoče testiranje izvajati tudi na površinah, na katerih že potekajo naravovarstvene intervencije, kot so KOPOP_BK in sheme SOPO oziroma druge intervencije v skladu s 70. členom Uredbe 2021/2115/EU, pri čemer niso upravičene aktivnosti, ki se že izvajajo v okviru teh intervencij ali se morajo izvajati v okviru zahtev pogojenosti.

K 4. členu:
Ker bo trajanje projekta zaradi zaključka programskega obdobja krajše, se iz preostanka zneska, ki je na voljo za intervencijo, ki jo določa uredba, določi tudi največji možni znesek podpore na posamezno vlogo. Natančno se opredeli tudi programsko obdobje.

K 5. členu:
Pri pogojih za dodelitev podpore se v skladu s časom razpisa spremeni leto oddane zbirne vloge. Med pogoje ob vložitvi vloge na javni razpis se doda določba o izpolnjevanju pogojev, priložitvi mnenj, soglasij ali drugih dovoljenj s področja varstva narave, kadar so ta potrebna.

K 6. členu:
Pri časovni dinamiki vlaganja zahtevkov za izplačilo sredstev se določi največje možno število zahtevkov. 

K 7. členu:
Prehodna določba.

K 8. členu:
Končna določba.



IV.	PRILOGE

Priloge niso priložene.

